
DR.30.9.2004 49 

 

  

 

Ini adalah keadilan yang mudah, yang simple, yang dihormati oleh seluruh 
negara di seluruh dunia dan janganlah Malaysia ketinggalan dari sudut itu.   

Seterusnya, Tuan Pengerusi, saya ingin menyentuh tentang Jabatan Peguam 
Negara, yang mana di bawah satu Kepala berkenaan dengan terjemahan dan 
penggubalan rang undang-undang, saya ingin mengambil kesempatan ini untuk 
mengulangi sekali lagi harapan saya, yang saya juga sebutkan beberapa kali iaitu 
supaya undang-undang negara kita yang masih lagi ada dalam bahasa Inggeris 
diterjemahkan ke bahasa Malaysia di bawah Perkara 040000 – Perkhidmatan Gubalan 
Undang-undang dan di bawah Butiran yang di bawahnya.   

Saya ingin menyeru supaya pihak Jabatan Peguam Negara membuat jadual 
dan sasaran yang jelas dan tetap bahawa semua undang-undang yang sedia ada, yang 
masih lagi belum diterjemahkan ke bahasa Malaysia, beritahulah kepada Dewan ini 
matlamatnya bila semua undang-undang ini akan akhirnya diterjemahkan ke bahasa 
Malaysia supaya…. 

Tuan Pengerusi [Datuk Lim Si Cheng]:  Yang Berhormat, masa cukuplah. 

Dato’ Kamarudin bin Jaffar:  …supaya kita tidak menunggu-nunggu akan 
hasil daripada tindakan kerajaan.  Terima kasih Tuan Pengerusi. 

Beberapa Ahli:  [Bangun] 

Tuan Pengerusi [Datuk Lim Si Cheng]:  Yang Berhormat, saya ingin 
membuat keputusan supaya pada pukul 4.00 petang, Menteri dijemput menjawab.  
Jadi, sekiranya ramai hendak berucap, bolehkah saya turunkan daripada 10 minit ke 5 
minit supaya lebih ramai dapat berucap. 

Beberapa Ahli:  Boleh! 

Tuan Pengerusi [Datuk Lim Si Cheng]: Saya fikir boleh diterima supaya 
lebih ramai lagi dapat berucap.  Pukul 4.00 petang Menteri akan menjawab.  Yang 
Berhormat bagi Jasin, 5 minit.   

3.15 ptg. 

Tuan Haji Mohd. Said bin Yusof [Jasin]:  Terima kasih Tuan Pengerusi.  
Saya hanya hendak menyentuh tentang B.5 dan B.7, Suruhanjaya Perkhidmatan Awam 
dan Jabatan Perkhidmatan Awam kerana kita lihat pada hari ini, kita akan menghadapi 
bajet yang begitu besar untuk pembangunan luar bandar, dan saya sering 
menyebutkan ialah tentang pegawai-pegawai pelaksana.   

Saya dari  bahagian Jasin, Parlimen Jasin untuk makluman Tuan Pengerusi, 
sehingga hari ini sudah 20 pegawai daerah di kawasan Jasin, daripada merdeka tahun 
1957 sampai sekarang, 20 pegawai daerah bermakna satu pegawai daerah lebih 
kurang dua tahun sahaja.  Bila dia berkhidmat di Jasin dua tahun, apa yang dia boleh 
buat, Tuan Pengerusi?   

Jadi kita berharap supaya Suruhanjaya Perkhidmatan Awam supaya memberi 
peluang kepada ADO-ADO yang cemerlang, biar umur dalam 35 tahun atau 40 tahun 
itu dinaikkan pangkat sebagai DO supaya dia duduk lama sedikit di peringkat daerah.  
Apa yang berlaku sekarang ini kebanyakannya pegawai-pegawai daerah yang dilantik 
menjadi pegawai daerah di kawasan-kawasan luar bandar adalah mereka dari 
kalangan ADO-ADO kanan yang telah bertugas, yang mana tinggal dua tahun lagi 
hendak pencen, diberi pangkat sebagai pegawai daerah untuk menjaga daerah itu.  
Akhirnya mereka pun tidak ada minat lagi untuk bekerja di kawasan daerah itu dan 
membuatkan daerah itu tidak membangun. 

Satu perkara lagi, Tuan Pengerusi, yang saya hendak sebut dengan begitu 
cepat ialah berkenaan dengan Petronas, dan ini saya berharap supaya Petronas 
mengambil perhatian ini berkenaan dengan stesen-stesen minyak Petronas yang 
diberikan kepada masyarakat bumiputera.   

Yang sebenarnya apabila Petronas membuat stesen-stesen minyak ini, dia 
ada tiga konsep iaitu DBS (Dealer Build Station), PCOS (Partially Company Own 
Station) dan COS (Company Own Station).  Yang DBS ini, orang ini mempunyai tanah, 
dia bina sendiri, dia ambil ejen minyak daripada Petronas.  Yang PCOS ini Partially 
Company Own Station, orang itu punya tanah Petronas buatkan pam minyak, dia 



Ini adalah keadilan yang mudah, yang simple, yang dihormati oleh seluruh negara di seluruh dunia dan janganlah Malaysia ketinggalan dari sudut itu. Seterusnya, Tuan Pengerusi, saya ingin menyentuh tentang Jabatan Peguam Negara, yang mana di bawah satu Kepala berkenaan dengan terjemahan dan penggubalan rang undang-undang, saya ingin mengambil kesempatan ini untuk mengulangi sekali lagi harapan saya, yang saya juga sebutkan beberapa kali iaitu supaya undang-undang negara kita yang masih lagi ada dalam bahasa Inggeris diterjemahkan ke bahasa Malaysia di bawah Perkara 040000- Perkhidmatan Gubalan Undang-undang dan di bawah Butiran yang di bawahnya. Saya ingin menyeru supaya pihak Jabatan Peguam Negara membuat jadual dan sasaran yang jelas dan tetap bahawa semua undang-undang yang sedia ada, yang masih lagi belum diterjemahkan ke bahasa Malaysia, beritahulah kepada Dewan ini matlamatnya bila semua undang-undang ini akan akhirnya diterjemahkan ke bahasa Malaysia supaya.... Tuan Pengerusi [Datuk Lim Si Cheng]: Yang Berhormat, masa cukuplah. Dato' Kamarudin bin Jaffar: ...supaya kita tidak menunggu-nunggu akan hasil daripada tindakan kerajaan. Terima kasih Tuan Pengerusi. Beberapa Ahli: [Bangun]. Tuan Pengerusi [Datuk Lim Si Cheng]: Yang Berhormat, saya ingin membuat keputusan supaya pada pukul 4.00 petang, Menteri dijemput menjawab. Jadi, sekiranya ramai hendak berucap, bolehkah saya turunkan daripada 10 minit ke 5 minit supaya lebih ramai dapat berucap. Beberapa Ahli: Boleh!. Tuan Pengerusi [Datuk Lim Si Cheng]: Saya fikir boleh diterima supaya lebih ramai lagi dapat berucap. Pukul 4.00 petang Menteri akan menjawab. Yang Berhormat bagi Jasin, 5 minit. 3.15 ptg. Tuan Haji Mohd. Said bin Yusof [Jasin]: Terima kasih Tuan Pengerusi. Saya hanya hendak menyentuh tentang B.5 dan B.7, Suruhanjaya Perkhidmatan Awam dan Jabatan Perkhidmatan Awam kerana kita lihat pada hari ini, kita akan menghadapi bajet yang begitu besar untuk pembangunan luar bandar, dan saya sering menyebutkan ialah tentang pegawai-pegawai pelaksana. Saya dari bahagian Jasin, Parlimen Jasin untuk makluman Tuan Pengerusi, sehingga hari ini sudah 20 pegawai daerah di kawasan Jasin, daripada merdeka tahun 1957 sampai sekarang, 20 pegawai daerah bermakna satu pegawai daerah lebih kurang dua tahun sahaja. Bila dia berkhidmat di Jasin dua tahun, apa yang dia boleh buat, Tuan Pengerusi?. Jadi kita berharap supaya Suruhanjaya Perkhidmatan Awam supaya memberi peluang kepada ADO-ADO yang cemerlang, biar umur dalam 35 tahun atau 40 tahun itu dinaikkan pangkat sebagai DO supaya dia duduk lama sedikit di peringkat daerah. Apa yang berlaku sekarang ini kebanyakannya pegawai-pegawai daerah yang dilantik menjadi pegawai daerah di kawasan-kawasan luar bandar adalah mereka dari kalangan ADO-ADO kanan yang telah bertugas, yang mana tinggal dua tahun lagi hendak pencen, diberi pangkat sebagai pegawai daerah untuk menjaga daerah itu. Akhirnya mereka pun tidak ada minat lagi untuk bekerja di kawasan daerah itu dan membuatkan daerah itu tidak membangun. Satu perkara lagi, Tuan Pengerusi, yang saya hendak sebut dengan begitu cepat ialah berkenaan dengan Petronas, dan ini saya berharap supaya Petronas mengambil perhatian ini berkenaan dengan stesen-stesen minyak Petronas yang diberikan kepada masyarakat bumiputera. Yang sebenarnya apabila Petronas membuat stesen-stesen minyak ini, dia ada tiga konsep iaitu DBS (Dealer Build Station), PCOS (Partially Company Own Station) dan COS (Company Own Station). Yang DBS ini, orang ini mempunyai tanah, dia bina sendiri, dia ambil ejen minyak daripada Petronas. Yang PCOS ini Partially Company Own Station, orang itu punya tanah Petronas buatkan pam minyak, dia.